Anexa nr. 1 

REGULAMENT-cadru al unei colaborări în regim de voluntariat 
având ca unic scop publicarea electronică a 
datelor (Bazelor de date) cu caracter deschis / Open data
ART. 1
(1) Recrutarea agenţilor voluntari pentru expunerea datelor publice într-un format deschis (Open Data) se face dintre persoanele care au împlinit vârsta de 18 ani, pe baza consimţământului liber exprimat, în temeiul cererii de înscriere, însoţită de:

a) CV;

b) cel puţin o recomandare, de preferinţă vizând domeniul expunerii datelor publice într-un format deschis (Open Data), care să ateste competenţa, experienţa şi seriozitatea solicitantului, din partea unei instituţii de învăţământ, unui institut de cercetare sau din partea autorităţilor locale - primar, viceprimar sau secretar al primăriei, după caz.

(2) Selecţionarea agenţilor voluntari se face de către o comisie numită prin dispoziţie a Primarului Municipiului Timişoara.
ART. 2

Definiţii:

Prin termenul de „voluntar” se va înţelege o persoană fizică care derulează atât în prezent cât şi în viitor activităţi neremunerate de către administraţia locală timişoreană, neputând emite acum sau în viitor pretenţii băneşti sau de orice altă natură urmare a activităţilor derulate în acest sens, în conformitate cu accepţiunea Legii Voluntariatului nr. 195/2001, republicată precum şi Hotărârii Guvernului nr. 284/2009 privind organizarea şi funcţionarea Autorităţii Naţionale pentru Protecţia Consumatorilor. Altfel spus, voluntariatul este activitatea de interes public, desfăşurată din proprie iniţiativă de orice persoană fizică, în folosul altora, fără a primi o contraprestaţie materială sau de altă natură.

În accepţiunea prezentului regulament, activitatea menţionată pentru termenul de voluntar poartă denumirea de „voluntariat”.

ART. 3
Activitatea agenţilor voluntari pentru expunerea datelor publice într-un format deschis (Open Data) va consta, în principal, în:

a) informarea, distribuirea de datelor publice într-un format deschis (Open Data);

b) conştientizarea şi promovarea unei atitudini corespunzătoare a societăţii civile din zona respectivă în legătură cu importanţa mediatizării datelor publice într-un format deschis (Open Data);

c) alte atribuţii stabilite de comisia de selecţie menţionată la ART. 1
ART. 4
(1) Activitatea desfăşurată de agentul voluntar pentru expunerea datelor publice într-un format deschis (Open Data) se realizează în baza unui contract de voluntariat.

 (2) Persoanele având caracterul de voluntar vor semna un angajament prin care se obligă cu privire la păstrarea confidenţialităţii şi conformităţii cu activitatea administraţiei publice locale timişorene
(3) Este obligatorie încheierea contractelor de voluntariat între persoanele fizice şi administraţia publică locală ca şi convenţii individuale cu titlu gratuit.
(4) În sistemul administraţiei locale timişorene se vor desfăşura exclusiv activităţi de voluntariat circumscrise domeniului vizând expunerea datelor publice într-un format deschis (Open Data).
ART. 5
Activităţile de voluntariat, în sistemul administraţiei publice timişorene, se fundamentează pe următoarele principii:


a) participarea, ca voluntar, pe baza consimţământului liber exprimat;


b) implicarea motivată şi dinamică a voluntarilor în activităţile legate de expunerea datelor publice într-un format deschis (Open Data);


c) desfăşurarea voluntariatului cu excluderea oricărei contraprestaţii materiale, ori de altă natură, din partea beneficiarului activităţii;


 d) participarea în calitate de voluntar se face pe baza egalităţii de şanse şi de tratament, fără niciun fel de discriminare;


e) selecţia voluntarilor se va face fără niciun fel de discriminare, pe temei de: rasă, naţionalitate, etnie, limbă, religie, gen, orientare sexuală, opinie, apartenenţă politică, convingeri, avere, origine socială, vârstă, dizabilitate, boală cronică necontagioasă, infecţie HIV/SIDA sau alte temeiuri;
f) desfăşurarea activităţilor se va face cu respectarea cadrului normativ legal şi prevederilor legale în vigoare referitoare la administraţia publică.

ART. 6

În vederea recrutării şi/sau selecţiei voluntarilor, se vor avea în vedere următoarele aspecte:


(a) gradul de acoperire al necesarului de resurse umane şi materiale ce trebuie implicate privind expunerea datelor publice într-un format deschis (Open Data).

ART. 7
În vederea informării societăţii civile cu privire la domeniile în care se pot desfăşura activităţi de voluntariat, respectiv a tipurilor de specialişti de care este nevoie, se vor întreprinde demersurile ce se impun, în colaborare cu Direcţia Comunicare, în vederea expunerii publice a acestor informaţii.

ART. 8
Pentru realizarea activităţii de selecţie, se vor avea în vedere, în ordine, următoarele etape:

(a) centralizarea documentelor, în funcţie de tipul de activitate derulată: CV, scrisoare de recomandare, scrisoare de intenţie, copie carte /buletin de identitate, copie diplomă de studii;

(b) verificarea documentelor şi a datelor personale, conform procedurilor specifice;

(c) susţinerea interviului;

(d) comunicarea scrisă a rezultatului activităţii de selecţie şi, după caz, planificarea etapei de instruire.

ART. 9
(1) În vederea selecţionării voluntarilor, se vor avea în vedere, în mod cumulativ, 

următoarele criterii:

(a) existenţa unor competenţe certificate, corespunzătoare domeniului de activitate în care urmează să îşi desfăşoare activitatea;

(b) motivaţia intrinsecă pentru desfăşurarea activităţii;

(c) corespondenţa între propunerile de colaborare venite din partea persoanelor fizice şi nevoile comunităţii locale;

ART. 10
(1) Voluntarii selecţionaţi în vederea desfăşurării activităţilor vor fi instruiţi cu privire la cadrul normativ privind administraţia locală, Regulamentul de Ordine Interioară al unităţii, Regulamentului de Organizare şi Funcţionare, normelor de siguranţă şi securitate la locul de muncă, precum şi cu alte prevederi legale ce se impun.

(2) Persoanele fizice selecţionate ca voluntari, care se adresează direct administraţiei publice, vor fi instruite la nivelul unităţii şi vor semna angajamentele individuale, la finalul instruirii.

ART. 11
După finalizarea etapei de instruire, persoanele selecţionate vor semna contracte de voluntariat cu administraţia publică locală.

ART. 12
Coordonatorul sectorului de expunere a datelor publice într-un format deschis (Open Data) întreprinde demersurile necesare încheierii protocolului de colaborare între unitate şi persoana fizică furnizoare de activităţi de voluntariat sau, după caz, a contractelor individuale de voluntariat.

ART. 13
(1) Activităţile desfăşurate de voluntari sunt planificate de către coordonatorul sectorului de expunere a datelor publice într-un format deschis (Open Data)
(2)  Planificarea activităţilor desfăşurate de voluntari este complementară celorlalte documente de planificare a activităţilor administraţiei locale timişorene şi va ţine cont de resursele umane şi materiale de la nivelul fiecărei unităţi.

ART. 14
În întocmirea documentelor de planificare respectă cadrul procedural general aplicabil activităţilor administraţiei locale timişorene.

ART. 15
(1) Contractul de voluntariat se încheie pe durata de 1 (un) an, care curge de la data semnării acestuia de către ambele părţi.

(2) Pentru fiecare voluntar se va stabili tipul de activitate ce urmează să se desfăşoare, după care, coordonatorul sectorului de expunere a datelor publice într-un format deschis (Open Data) va analiza care sunt documentele ce trebuie întocmite atât de personalul din instituţie care va coordona activitatea, cât şi de către voluntar.

ART. 16
Pe parcursul derulării contractului de voluntariat, activitatea este monitorizată, periodic, sub forma fişei de monitorizare, iar la finalul acestuia se va întocmi o fişă de evaluare a activităţii, ce va fi pusă la dispoziţia voluntarului sau a furnizorului de voluntariat, în copie. 

ART. 17
La finalul contractului de voluntariat, administraţia locală timişoreană va elibera un „Certificat de voluntariat” care să ateste perioada, conţinutul şi rezultatele activităţii desfăşurate.

(1) La solicitarea persoanei, se poate elibera o „Scrisoare de recomandare”.

(2) În funcţie de portofoliul de activitate al furnizorului de voluntariat şi al rezultatelor obţinute pe perioada derulării contractului de voluntariat, se pot identifica şi alte modalităţi de evidenţiere şi promovarea a acestora.

ART. 18
Încă de la începutul activităţii, voluntarii sunt informaţi de către responsabilul desemnat cu coordonarea, monitorizarea şi evaluarea activităţii voluntarului, asupra faptului că activitatea le va fi monitorizată, în scopul prevenirii şi eliminării eventualelor obstacole sau disfuncţionalităţi.

ART. 19
Pe întreaga perioadă de derulare a contractului de voluntariat acesta poate fi suspendat de către oricare dintre părţi sau, după caz, denunţat, în situaţii temeinic justificate.

FIŞĂ DE MONITORIZARE PERIODICĂ A ACTIVITĂŢII VOLUNTARULUI

Dl./d-na:..................................................., în calitate de voluntar, desfăşoară activitatea/programul..................................................................................................,

în conformitate cu contractul de voluntariat nr. ...........din.....................................

Menţionăm că, activitatea a fost monitorizată periodic, în zilele de (ziua şi luna) ......................................................................................................... anul.....................,  sens în care, am constatat următoarele: ...................................................................

....................................................................................................................................................................................................................................................................................................................................   

Monitor,

(Persoană desemnată)

Funcţie.......................Nume ......................Prenume............................

Semnătură........................................................

Data întocmirii fişei:.............................................

România

Timişoara 

Primăria Municipiului Timişoara

Coordonatorul sectorului 
pentru 
expunerea datelor publice într-un format deschis (Open Data)
      Funcţie...................Nume ......................Prenume............................

                                  Semnătură........................................................

                             Data:.............................................          

FIŞĂ DE EVALUARE A ACTIVITĂŢII VOLUNTARULUI

Dl./d-na:..................................................., în calitate de voluntar, a desfăşurat activitatea/programul...................................................................................................

Menţionăm că, atât ca urmare a monitorizării periodice, cât şi a rezultatelor obţinute, activitatea voluntarului a respectat / nu a respectat contractul de voluntariat nr. ...........din..............................................................................................

................................................................................................................................................................................ context în care apreciem activitatea desfăşurată ca fiind................................................................................................................................şi propunem continuarea / încetarea activităţii.

                                                                                         Evaluator, 

(Persoană desemnată)

 Funcţie...................Nume ......................Prenume............................

Semnătură........................................................

Data evaluării:.............................................

Voluntar,

Semnătură:..........................

Data:....................................
CERTIFICAT DE VOLUNTARIAT

                 Prezentul înscris, certifică faptul că dl./d-na (Nume).........................(Prenume)............................................... a desfăşurat, ca voluntar în cadrul (unitatea).........................., activitatea/programul................................................................, 

în perioada..................................... rezultatele obţinute fiind bune/foarte bune/ excelente. 

Conducătorul instituţiei,                                                            L.S.

Funcţie.........Nume...........Prenume.............    

Semnătură...............................................

Data:........................................................                                                               

MODEL PENTRU ECUSONUL DE VOLUNTAR

Ecusonul, în formă de dreptunghi, va avea următoarele dimensiuni:

· Lungime = 12cm; 

· Lăţime = 7,5cm.

	LOC FOTO

(color, tip buletin)



	                                      Nume..........................................................

                                       Prenume.....................................................

Primăria Municipiului Timişoara 


Va avea în partea dreaptă, sus, aplicată o fotografie a voluntarului, color, tip buletin (dimensiuni: 3X4 cm) care, după aplicare, va purta ştampila şi semnătura conducătorului unităţii administraţiei publice locale în care îşi va derula activitatea voluntarul, aplicată peste fotografie.

Ecusonul are valabilitate într-o singură  unitate a administraţiei publice locale, cea în care voluntarul îşi desfăşoară activitatea. 

